系狱数载，屡叩登闻不得白，灿独察其冤，且廉知真盗系厂狱，因请复鞫，悉反其案释之。莅任三年，释殊死重囚七人，城旦以下十余人。十一年戊寅（1638年）十二月，清兵破居庸关南下，山东大震，巡抚颜继祖率师次德州，总监太监高起潜以兵驻临清、济宁间，济南告急，巡按宋学朱适出巡章丘，急策骑驰至，閲城中兵惟土兵五百。及调莱兵七百，率司道婴城固守。清兵筑长围三面困之，援兵不至，十二年己卯（1639年）正月二日黎明城陷，巡按御史宋学朱殉国死之，有人劝陆灿出逃，灿瞋目曰：「城存与存，城亡与亡，勿顾我。」遂死之，阖门皆遇难。